**ՀԻՄՆԱՎՈՐՈՒՄ**

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ՉԱՐԵՆՑԱՎԱՆ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ԴԵԿՏԵՄԲԵՐԻ 26-Ի ՀԱՄԱՐ 85-Ա ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՉԱՐԵՆՑԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Համաձայն ՀՀ «Ընտանեկան օրենսգրքի» 109-րդ հոդվածի 2-րդ մասի՝ Խնամակալության և հոգաբարձության մարմինները տեղական ինքնակառավարման մարմիններն են: Խնամակալության և հոգաբարձության մարմիններին կից ստեղծվում են խնամակալության և հոգաբարձության հանձնաժողովներ, որոնց կազմը հաստատում է համայնքի ղեկավարը, իսկ ՀՀ կառավարության 2016 թվականի հունիսի 2-ի Խնամակալության և հոգաբարձության մարմինների կանոնադրությունը հաստատելու և հայաստանի հանրապետության կառավարության 2011 թվականի փետրվարի 24-ի N 164-ն որոշումն ուժը կորցրած ճանաչելու մասին N 631 որոշման 11-րդ և 12-րդ կետերը նախատեսում են հետևյալը

11. Խնամակալության և հոգաբարձության մարմիններին կից ստեղծվում է խնամակալության և հոգաբարձության հանձնաժողով (այսուհետ՝ հանձնաժողով), որը խորհրդակցական մարմին է և գործում է հասարակական հիմունքներով:

12. Հանձնաժողովի կազմում կարող են ընդգրկվել երեքից մինչև ինն անձ: Հանձնաժողով ստեղծելու և հանձնաժողովի անհատական կազմը հաստատելու մասին որոշումը համայնքի ղեկավարի ներկայացմամբ հաստատում է համայնքի ավագանին՝ Հայաստանի Հանրապետության ընտանեկան օրենսգրքի 109-րդ հոդվածի համաձայն: Հանձնաժողով ստեղծելու և հանձնաժողովի անհատական կազմը հաստատելու մասին համայնքի ավագանու որոշմամբ սահմանվում է նաև հանձնաժողովի նախագահը, ով իր հերթին, հանձնաժողովի կազմից նշանակում է հանձնաժողովի նախագահի տեղակալ և քարտուղար։

Չարենցավանի համայնքապետարանը հաշվի առնելով այն հանգամանքը, որ օրենքը գերակա է ենթաօրենսդրական ակտից, իսկ Նորմատիվ իրավական ակտերի մասի ՀՀ օրենքը իրավական ակտերի հակասության դեպքում նախատեսում է իրավական կոլիզիաների լուծման կանոնները Չարենցավանի համայնքապետարանը կիրառում է Նորմատիվ իրավական ակտերի մասի ՀՀ օրենքի 40-րդ հոդվածի դրույթները այն է` Նորմատիվ իրավական ակտերի նորմերի միջև կոլիզիաների դեպքում, ըստ հերթականության, կիրառվում են հետևյալ կանոնները, ընդ որում, յուրաքանչյուր հաջորդ կանոնը կիրառվում է, եթե կիրառելի չէ նախորդ կանոնը՝

1) ավելի բարձր իրավաբանական ուժ ունեցող նորմատիվ իրավական ակտի նորմը.

2) ընդհանուր նորմի և հատուկ նորմի միջև կոլիզիաների դեպքում գործում է հատուկ նորմը, սակայն եթե նորմատիվ իրավական ակտն ունի ընդհանուր և հատուկ մասեր, ապա այդ մասերի նորմերի միջև կոլիզիայի դեպքում գործում են ընդհանուր մասի նորմերը.

3) ավելի ուշ ուժի մեջ մտած նորմատիվ իրավական ակտի նորմերը.

4) ֆիզիկական և իրավաբանական անձանց համար բարենպաստ նորմատիվ իրավական ակտի նորմը, եթե այդ նորմի կիրառմամբ չեն շոշափվում այլ անձանց իրավունքները կամ օրինական շահերը: Տվյալ դեպքում անհրաժեշտ է կիրառվել ավելի բարձր իրավաբանական ուժ ունեցող իրավական ակտի նորմը:Հայաստանի Հանրապետությունում իրավական կոլիզիաները լուծվում են իրավական ակտերի գերակայության սկզբունքի հիման վրա:

Հաշվի առնելով վերոշարադրյալը անհրաժեշտություն է առաջացել ուժը կորցրած ճանաչել Չարենցավան համայնքի ավագանու 2022 թվականի դեկտեմբերի 26-ի N 85-Ա որոշումը, իսկ Չարենցավան համայնքի ղեկավարին կից խնամակալության և հոգաբարձության հանձնաժողովի կազմը կհաստատվի Չարենցավան համայնքի ղեկավարի կողմից ընդունված իրավական ակտով։

Չարենցավան համայնքի ավագանու որոշման ընդունման առնչությամբ Չարենցավան համայնքի բյուջեում եկամուտների ավելացում կամ նվազեցում չեն առաջանում։

**ՀԱՄԱՅՆՔԻ ՂԵԿԱՎԱՐ ՀԱԿՈԲ ՇԱՀԳԱԼԴՅԱՆ**